Mandagens etape af Tour of Qinghai Lake blev noget af en prøvelse for Team Concordias Magnus Cort. Plaget af sygdom måtte han søndag aften besøge løbslægen, men lidt medicin og søvn hjalp på feberen og hovedpinen, og det lykkedes Concordiarytteren at køre sig ind på en niendeplads på den 148 kilometer lange etape. Magnus Cort blev ligesom holdkammeraterne Lucas Persson og Lars Andersson noteret for samme tid som etapevinderen. Resultatet betyder, at Team Concordia er nummer 4 i holdkonkurrencen. Magnus Cort er samlet nummer 80, mens bedste Concordiarytter er Lars Andersson på en samlet tiendeplads. Tirsdag byder på endnu en hård etape. Her skal rytterne ud på 205 kuperede kilometer i op til 3400 meters højde.

Referat:
Magnus Cort leverde et fint resultat på fjerde etape af kinesisk cykelløb, hvor Concordia er nummer fire i holdkonkurrencen.